[image: image1.png]



[image: image2.png]LIETUVOS KINOLOGY DRAUGIJOS

Hh








ANTKAKLIS SVAJONIŲ ŠUNIUKUI
Matydami šunis, žaidžiančius lauke arba vaikštinėjančius su šeimininkais, neįsivaizduojame jų be antkaklio. Kiekvienas atsakingas šeimininkas savo augintinį vedžioja su antkakliu, tačiau kokiu – renkasi pats. Tai gali būti labai prašmatnus, nupintas iš siūlų, pasiūtas iš odos antkaklis arba patogios, minkštos petnešos, juosiančios šuns kūną. 
Skelbiame konkursą „Antkaklis svajonių šuniukui“ ir kviečiame geriausiam žmogaus draugui – šuniui – sukurti draugystę, atsakomybę ir saugumą simbolizuojatį antkaklį. 
Šiuo konkursu siekiame puoselėti vaikų saviraišką, skatinti norą kurti, mylėti ir globoti gyvūnus, norime atkreipti visuomenės dėmesį į gyvūnų ir vaikų saugumą.

PARENGIAMIEJI DARBAI

Prieš pradedant kurti ANTKAKLĮ SVAJONIŲ ŠUNIUKUI mokytojų prašome trumpai supažindinti vaikus, kodėl augintiniui reikia antkaklio. Kodėl svarbu, kad ant antkaklio būtų informacija apie šeimininką. Prašome papasakoti, kokių yra antkaklių, pasikalbėti su vaikais, koks antkaklis tinkamiausias. Pabrėžti, kad antkaklis suteikia saugumą šuniui, aplinkai ir aplinkiniams.
Antkaklius gali kurti 1- 5 klasių mokiniai.

Kiekvienas vaikas gali kurti savo vienetinį ANTKAKLĮ  arba visa klasė gaminti kompoziciją – didžiulį šuns antkaklį.
Kurti galima iš įvairiausių priemonių – popieriaus, plastilino, siūlų, odos, audeklo, modilino, keramikos ir kt. Nepamirškite, kad nepaprastai gražūs būna darbeliai, sukurti iš gamtos gėrybių.

Galbūt antkaklis turės sukūrimo istoriją arba pavadinimą, kurį taip pat kviečiame užrašyti.

KURIS GRAŽIAUSIAS?

Visi antkakliai keliaus į Tarptautines šunų parodas kongresų ir parodų centre Litexpo Vilniuje. Bus eksponuojami kovo 4-5 d. trečioje salėje. Vaikai ir mokytojai, dalyvausiantys konkurse, bus įleidžiami į parodas nemokamai.
Kaip įprasta šunų parodose, antkaklius vertins parodos teisėjai; savo balsus už patinkančius kūrinius atiduos parodų dalyviai bei lankytojai.

Kiekvienam dalyviui Lietuvos kinologų draugija paruošė prizus, o daugiausiai žiūrovų simpatijų sulaukę ir teisėjų nominacijų įvertinti antkaklių autoriai gaus dovanas. 
Bus apdovanotas gražiausias visos klasės sukurtas antkaklis, originaliausias, funkcionaliausias, saugiausias antkaklis. Papildoma dovana bus skirta daugiausiai žiūrovų simpatijų sulaukusiam antkakliui. 
Mokytojams bus parengti LKD Mokymo centro padėkos raštai.

KAS SVARBU?

1. Antkaklis gali būti bet kokio dydžio ir apimties.

2. Prie kiekvieno antkaklio prašome nurodyti autoriaus vardą, pavardę, amžių, klasę, mokyklą ir mokytoją.

3. Konkurso dalyvių registracija e.paštu: info@mesirsunys.lt iki 2017 02 24. Prašome prisegti užpildytą dalyvio registracijos anketą.
4. Kūrinius prašome pristatyti iki 2017 03 01 į LKD Mokymo centrą (Mokymo centras, Visorių g. 8, Vilnius) arba susisiekti dėl jų perdavimo. Antkaklius galite atvežti, atsiųsti paštu, su kurjeriu.
5. Kūriniai autoriams gali būti grąžinami atskiru susitarimu, konkurso organizatoriai pasilieka teisę darbų negrąžinti, o prireikus, publikuoti, reprodukuoti.

Linkime sėkmės ir kūrybiškumo.

Informacija apie anksčiau vykusį konkursą „Svajonių šuniukas“:

http://www.mesirsunys.lt/naujiena/issvajotieji-vaiku-suniukai/
